## Pravilnik o izmjenama i dopunama Pravilnika o minimalnim tehničkim uvjetima za poslovne prostorije u kojima se obavlja promet robe i usluge u prometu roba

### NN 30/1991 (21.6.1991.), Pravilnik o izmjenama i dopunama Pravilnika o minimalnim tehničkim uvjetima za poslovne prostorije u kojima se obavlja promet robe i usluge u prometu roba

# MINISTARSTVO TRGOVINE

Na temelju člana 10. stava 4. i člana 77. stava 4. Zakona o unutarnjem
prometu robe i o uslugama u prometu robe ("Narodne novine", br.
32/77 i 50/87) ministar trgovine donosi

## PRAVILNIK

### o izmjenama i dopunama Pravilnika o minimalnim tehničkim uvjetima za poslovne prostorije u kojima se obavlja promet robe i usluge u prometu roba

Član 1.

U Pravilniku o minimialnim tehničkim uvjetima za poslovne prostorije
u kojima se obavlja promet robe i usluge u prometu roba ("Narodne
novine". broj 38/85) u članu 1. stavu 1., iza zagrade, zarez i riječi
"ako za odredene proizvode ili usluge posebnim propisima nije drukčije
odredeno" brišu se Stav 2. mijenja se i glasi: "Poslovne prostorije
u kojima se obavlja promet robama ćiji je promet reguliran posebnim propisima,
moraju, pored uvjeta propisanih ovim pravilnikom odgovarati i uvjetima
tih propisa".

Član 2.

Član 3. mijenja se i glasi: "Odredbe ovoga pravilnika odnose se
na poslovne prostorije pravnih i fizičkih osoba koje u skladu sa zakonom
obavljaju promet robe".

Član 3.

U članu 4. stav 2. briše se.

Član 4.

U članu 5. stav 2. i 3. brišu se.

Član 5.

U članu 7. stav 5. briše se.

Član 6.

Član 13. mijenja se i glasi: "Na ulaznoj strani prodavaonice mora
na uočljiv način biti istaknuta tvrtka poduzeća, naziv ili broj prodavaonice,
kao i mjesto njenog poslovanja ako se prodavaonica nalazi izvan sjedišta
poduzeća. Na ulaznoj strani prodavaonice samostalnog privrednika mora na
uočljiv način biti istaknuta tvrtka pod kojom radnja posluje te ime i prezime
imaoca radnje".

Član 7.

Član 16. mijenja se i glasi: "Visina prodajnog prostora prodavaonice
mjerena od završenog poda do završenog stropa "u daljenjem tekstu
svjetla visina) mora biti najmanje 2,80 metara. Iznimno, svjetla visina
prodajnog prostora može biti i manja od 2,80 metara. ali ne manja od 2,40
metara pod uvjetom da su u prostoru osigurani propisani normativi u pogledu
mikroklimatskih uvjeta. Ako se prodajne prostorije nalaze u zaštićenim
objektima koji su spomenici kulture, a kojima izgled. veličinu i visinu
nije moguće mijenjati. svjetla visina prodajnog prostora može biti i manja
od 2,40 m, ali ne manja od 220 metara, uz uvjet da se osiguraju propisani
normativi u pogledu mikroklimatskih uvjeta".

Član 8.

U članu 33. stav 3. mijenja se i glasi: "Prodavaonica u kojoj se
prodaje kruh, pecivo. meso, riba. te mesni i mliječni proizvodi koji nisu
u originalnom pakovanju mora biti opremljena praonikom za ruke s tekućom
toplom i hladnom vodom".

Član 9.

U članu 27. stav 1. briše se. U stavu 2. riječi "u smislu odredaba
stava 1. ovoga člana" brišu se.

Član 10.

Član 28. mijenja se i glasi "Ukoliko prodavaonica ima priručno
skladište, roba u skladištu mora biti smještena na način da je osigurana
od kvarenja, onečišćenja i miješanja različitih svojstava"

Član 11.

Član 29.mijenja se i glasi: "Ambalaža se ne može odlagati i čuvati
u prodajnom prostoru niti ispred prodavaonice, već u skladištu ili na drugom
prikladnom mjestu. Pokvarljivi i ostali otpaci moraju se odlagati u kontejner
ili druge primjerene posude na posebnim za to određenim prostorima, uz
odgovarajuću higijensku zaštitu".

Član 12.

Član 30. mijenja se i glasi: "Prodavaonica mora imati osigurane
pomoćne prostorije za sanitarno tehničke i higijenske potrebe zaposlenog
osoblja. Veličina tih prostorija i njihova opremljenost mora odgovarati
broju zaposlenih sukladno s propisima o zaštiti na radu. Upotreba sanitarnih
prostorija za potrebe zaposlenog osoblja, mora se osigurati na udaljenosti
od najviše 100 m od prodavaonice".

Član 13.

U članu 36. iza stava 1. dodaje se novi stav 2. koji glasi: "Svjetla
visina kioska ne smije biti manja od 220 m. a slobodna površina poda ne
može biti manja od 2 m, uz uvijet da su u prostoru kioska osigurani normativi
u pogledu mikroklimatskih uvjeta". Stav 2. i 3. brišu se. Dosadašnji
stav 4. i 5 postaju stav 3. i 4

Član 14.

Član 37. briše se.

Član 15.

Član 38. mijenja se i glasi: "Kiosk mora imati osigurane pomoćne
prostorije za sanitarne i higijenske potrebe zaposlenog osoblja na udaljenosti
od najviše 200 m". Kiosk u kojem se prodaje kruh, pecivo, meso, riba
te mesni i mliječni proizvodi koji nisu u originalnom pakovanju mora biti
opremljen praonikom za ruke s tekućom toplom i hladnom vodom".

Član 16.

U članu 39. stavu 1. riječi: "prema unaprijed utvrđenom voznom
redu" zamjenjuju se riječima: "i na mjestima određenim općinskim
propisom". Stav 3. mijenja se i glasi: "Pokretna prodavaonica
koja prodaje kruh, pecivo, meso, ribu te mesne i mliječne prerađevine koje
nisu u originalnom pakovanju mora imati osigurane potrebne količine higijenski
ispravne vode za pranje ruku zaposlenog osoblja".

Član 17.

Ovaj pravilnik stupa na snagu danom objave u "Narodnim novinama".

Klasa: 330-01/91-01/4

Urbroj : 528-03/81-0003

Zagreb, 12. lipnja 1991.

Ministar trgovine

**mr. Petar Kriste, v. r**

Pravilnik, NN 30/1991-866